نــــادريَّــــات {5}
 
 كلِّ اسبــوع أفتــح للأمـل صفـحـه

 •• واكتِب خاطرة حُـب نــار متولعـــه
 وألقى حروفي مثل اورود متفـتحه

 •• وكل ورده أمِسهــا تنـقلـب شمعه!
 يا الله ! نبــــره خاطِــفــه ولَمحـه

 •• بالإمكــان تبعث شـوقـي واترجعـه؟

 ...

 وارجــع غيــر والنفسـيَّــه منشرحـه

 •• حتى الـ آه ترقــص والتعـب روعـه!
 صالة شوق صدري وللــوَلَـه رَدحـه

 •• من يشتــاق قلبــي ينبــض بسرعـه
 هذا احساس ماحَــد يقـدر يشرحـــه

 •• غير الشوق من تضحـك له الدمعــه
 كل مجروح يحضـن بالأمــل جـرحــه 

 •• وخير ان شاء الله بحق ليلة الجمعه
 # مساء الروعـــه #
 وللقلبِ سؤال :
 هُناكَ أُناسٌ يشبهونَ ليلةَ الجُمعة

 نَبَراتُهُمْ حرير ! ونَظَراتُهُمْ مغناطيس!

 فإذا رأيتَهم هل يكونُ العقلُ في إجازة ؟!
 الخميس 18 اكتوبر2012م

 نـادر التـتـان

 
 شبكة النعيم الثقافية
 —رقم 4519